কনে নিয়ে ফেরার পথে দুর্ঘটনার কবলে বরযাত্রীর বাস। লরির সঙ্গে মুখোমুখি সংঘর্ষ। ঘটনায় মৃত ৪ জন, গুরুতর আহত বর ও কনে। দুর্ঘটনার জেরে আগুন লেগে ভস্মীভূত হয়ে যায় বাসটি। মঙ্গলবার ভোর সাড়ে ৬ টা নাগাদ বীরভূমের রামপুরহাটের মনসুবা মোড়ে ঘটনাটি ঘটে। বরকে আশঙ্কাজনক অবস্থায় বর্ধমানে রেফার করা হয়েছে। কনে রামপুরহাট মহকুমা হাসপাতালে চিকিৎসাধীন। মল্লারপুর থেকে বিয়ে বাড়ির বাসটি আসছিল বাসটি। উল্ট দিক থেকে আসা লরিটির সঙ্গে মুখোমুখি সংঘর্ষ হয়। ঘটনায় আটক বাস ও লরির চালক। ঘটনার তদন্ত শুরু করেছে রামপুরহাট থানার পুলিশ।